Module
Contents
Index 🔎︎

# Árnyalás

A kiválasztott térbeli objektum árnyalását és kontúrozását állítja be.

Ennek a parancsnak az eléréséhez...

Nyissa meg a térbeli objektum helyi menüjét, és válassza a Térhatás - Árnyalás lapot.

## Árnyalás

Megadja a kijelölt térbeli objektumra alkalmazni kívánt árnyalás módját.

### Mód

Válassza ki a használni kívánt árnyalási módot. A lapos árnyalás egyetlen színt rendel egy sokszögű objektum felületéhez. A Gouraud-árnyalás összemossa a színeket a sokszög felületén. A Phong-árnyalás átlagolja minden pixel színét a környező pixelek alapján, ezért ez igényli a legtöbb számítási teljesítményt.

## Árnyékolt

Hozzáadja vagy eltávolítja az árnyékot a kiválasztott térbeli objektumról.

Térhatású árnyékolás be/ki

### Felületi szög

Adjon meg egy szöget 0 és 90 fok között az árnyék helyzetének kiszámolásához.

## Kamera

Adja meg a kijelölt térbeli objektum kamerájának beállításait.

### Távolság

Adja meg a távolságot, amelyet a kamera és a kijelölt objektum közepe között akar kihagyni.

### Fókusztávolság

Adja meg a kamera fókusztávolságát. Az alacsony értékek halszemoptikának felelnek meg, a magas értékek pedig teleobjektívnek.