Module
Contents
Index 🔎︎

# XML-űrlapdokumentumok (XForms)

A XForms egy új típusú webes űrlap, amelyet a World Wide Web Consortium fejlesztett ki. Az XForms modell az XML-en alapul. A modell elkülönülő szakaszokban írja le az űrlap funkcióját és az űrlap kinézetét. Az XForms specifikációját megtalálja a http://www.w3.org/MarkUp/Forms/ címen.

## Munka az XML-űrlapokkal

A LibreOffice-ban az XForms-dokumentumok különleges Writer-dokumentumok. Az XForms-dokumentum tervező módja további eszköztárakat és ablaktáblákat jelenít meg.

Az XForms-dokumentum létrehozása és mentése után megnyithatja a dokumentumot, töltse ki az űrlapot, és küldje el a változásokat a kiszolgálónak.

## Új XForms-dokumentum létrehozása

1. Válassza a Fájl - Új - XML-űrlapdokumentum menüparancsot.

   Az XForms-tervező ablak egy üres Writer-dokumentumban nyílik meg.

2. Tervezze meg az űrlapot.

- Szúrjon be egy vezérlőelemet, válassza ki az alapértelmezett modellt a tulajdonságböngészőben, és írja be a kötési kifejezést.

- Az adatnavigátorban adjon elemeket a példányhoz.

- Töltsön be egy új példányt egy XML-fájlból, és adjon hozzá vezérlőket a megfelelő XML-elemekhez vagy XML-attribútumokhoz.

## XForms-dokumentum megnyitása

- Válassza a Fájl - Megnyitás menüparancsot, és válassza ki az XForms-dokumentumot. Az XForms-dokumentumoknak ugyanaz a kiterjesztése, mint a Writer-szövegesdokumentumoknak (*.odt).

## XForms-dokumentum szerkesztése

Nyissa meg az XForms-dokumentumot, és használja a következő eszköztárakat és ablakokat:

- Űrlaptervező eszköztár

- Űrlap-vezérlőelemek eszköztár

- Adatnavigátor

- Űrlapnavigátor