Module
Contents
Index 🔎︎

# ASCII-szűrő beállításai

Megadható, melyik beállítások (alapbetűkészlet, nyelv, karakterkészlet, törés) kerüljenek importálásra vagy exportálásra a szöveges dokumentumokkal. A párbeszédablak akkor jelenik meg, amikor a "Kódolt szöveg" szűrővel tölt be egy ASCII-fájlt, vagy amikor első alkalommal ment egy dokumentumot, illetve amikor a „Mentés másként” paranccsal más néven menti a fájlt.

Ennek a parancsnak az eléréséhez...

A Fájl - Megnyitás menü és a Kódolt szöveg fájltípus ki van választva

A Fájl - Mentés másként menü és a Kódolt szöveg fájltípus ki van választva

## Tulajdonságok

Meghatározza a beállításokat a fájl importálásához és exportálásához. Exportálásnál csak a karakterkészletet és a bekezdéstörést lehet beállítani.

### Karakterkészlet

Megadja egy fájl exportálásánál vagy importálásánál használt karakterkészletet.

### Alapértelmezett betűkészletek

Az alapértelmezett betűkészlet beállításával meghatározhatja, hogy a szöveg milyen betűkészlettel jelenjen meg. Az alapértelmezett betűkészletet csak importálás esetén lehet kiválasztani.

### Nyelv

Megadja a szöveg nyelvét, ha még nem lenne meghatározva. Ez a beállítás csak importálásnál használható.

### Bekezdéstörés

Meghatározza a bekezdéstörés típusát egy szöveges sorhoz.

### CR & LF

Egy "kocsivissza" és egy "soremelés" jelet tesz a bekezdések végére. Ez az alapértelmezett beállítás.

### CR

Egy "kocsivissza" jelet tesz a bekezdések végére.

### LF

Egy "soremelés" jelet tesz a bekezdések végére.